W Budyšinje móhł nowy móst za pěškow wot turistiskeho parkowanišća na Schliebenowej do stareho města nastać. Tež měšćanske zarjadnistwo za projektom steji. Nic pak na wšón gwałt.
Budyšin (CK/SN). Z dobrej powěsću Budyski wyši měšćanosta Alexander Ahrens (SPD) čłonow měšćanskeje rady na jich wčerawšim posedźenju překwapi. Po tym zo běchu dwanaće lět na tym dźěłali, su minjeny pjatk ležownosći při Schliebenowej wuměnili. Z tym je jedyn z předpokładow spjelnjeny, zo móža wot turistow wulce wužiwane parkowanišćo powjetšić a pódla njeho tak mjenowanu wobydlersku łuku za najwšelakoriše zarjadowanja wutworić. Předewšěm pak je to wuměnjenje za to, zo nastanje wisaty móst na napjatych powjazach přez sprjewiny doł k staremu městu.
pol_Latn szl_Latn